26/06/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.46790. Comercial Mavilar, S. L. Curtis

COMERCIAL MAVILAR, S. L., de conformidade co artigo 245 do Regulamento do dominio público hidráulico, solicita autorización para o vertido á cuneta da calzada con destino final no rego de Portos Carros (cunca do río Mandeo) dun caudal máximo de 1.642,69 m3/ano de augas residuais industriais depuradas e dun caudal máximo de 114,98 m3/ano de augas residuais domésticas depuradas por infiltración no terreo (cunca do río Mandeo), procedentes da estación de servizo Cepsa Nº 16.444, localizada na marxe dereita da estrada N-634 p. k. 658,942, lugar de Estraviz (t. m. Curtis). As augas residuais industriais procedentes das zonas de subministro e descarga de combustibles, zona de subministro de aire-auga e zona de lavado de vehículos son recollidas en canaletas con reixas de desbaste cara aos seguintes dispositivos de depuración: - Dous decantadores en serie, de dimensións unitarias 1 x 1 x 1,5 m e 1,5 m3 de capacidade, que recollen as augas procedentes da zona de lavado de vehículos. - Separador de hidrocarburos de clase I en polietileno de 6 L/s de capacidade e dimensións 1,91 x 0,85 x 1,58 m.; e que consta de: decantador de 0,65 m3 de capacidade, separador de 0,72 m3 de capacidade e célula coalescente con obturador de saída, e que recolle as augas residuais industriais xeradas na zona de subministro e descarga de combustibles e na zona de subministro de aire-auga das instalacións e as augas de lavado tratadas nos decantadores. - Separador de hidrocarburos de formigón armado e dimensións 1,75 x 1 x 1,2 m. Logo do seu tratamento, estas augas residuais vértense, previo paso por unha arqueta de toma de mostras, á cuneta da calzada a través dun conduto de 250 mm de diámetro e 350 m de lonxitude, no punto de coordenadas UTM (ETRS89): X=583.860; Y=4.781.395; e con destino final no rego de Portos Carros (cunca do río Mandeo) no punto de coordenadas UTM (ETRS89): X=583.596; Y=4.781.106. As augas residuais domésticas xeradas no servizo da cafetería e nos aseos da estación de servizo son tratadas nun sistema de depuración constituído polos seguintes elementos: - Fosa séptica de formigón armado deseñada para 6 habitantes equivalentes, de dimensións 4,65 x 1,65 x 2,05 m e 1,815 m3 de capacidade, con dous compartimentos intercomunicados entre sí. - Estación depuradora compacta prefabricada de biodiscos deseñada para 6 habitantes equivalentes, e dimensións 1,995 x 1,995 x 2,46. Logo do seu tratamento, estas augas residuais vértense, previo paso por unha arqueta de toma de mostras, por infiltración no terreo (cunca do río Mandeo) mediante tres (3) zanxas filtrantes de dimensións unitarias 20 x 0,75 x 1 m; no punto de coordenadas UTM (ETRS89): X=583.906; Y=4.781.518. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña; onde se atopa exposto o proxecto para que poida ser examinado por quen desexe. Santiago de Compostela, 13 de xuño de 2017 A xefa da Área de Vertidos Asdo.: Leticia Valladares López